**TROLL**

**Hakkespetter oktober 2022**



**Mål:**



**Barna skal få oppleve glede og spenning i fellesskap med andre og bli kjent med troll, sagn og eventyr.**

I september starta vi opp med tema om troll. For i skogen kan det jo finnes mange forskjellige troll. Kanskje kan vi også finnen noen?

***Barnehagen skal bidra til at barna møter et mangfold av eventyr, fortellinger, sagn og samtale.***

(Rammeplan for barnehagen, 2017)

Vi introduserte temaet for barna med å lese i boka Trolleliv. Her ble de kjent med Paja og Pajko og hele trollfamilien deres. Vi fikk bli med på hvordan disse trollene levde i skogen. Vi leste i boka jevnt og trutt, lærte trollsanger og lyttet til eventyr om troll.

Vi har vært på trolljakt i skogen Vi har kikka under steiner og røtter, men har ikke sett noen.

***Barnehagen skal bidra til at barna erfarer at alle får utfordringer og like muligheter til deltakelse*** (Rammeplan for barnehager, 2017)

Og vi har dansa til trollmusikk, og lytta til trollmusikk. Og når vi lytter ekstra godt, kan vi nesten høre tollene som danser.

Vi gikk i skogen for å lete etter pinner vi kunne bruke til trollstaver. Vi fant mange fine 😊 De har vi spikka på, og laget våre egne trollstaver, og de pynta vi med både perler og fingerhekling. Akkurat slik som far Wrisil sin trollstav.

***Barna skal støtte i å være aktive og skape egne kunstneriske og kulturelle uttrykk*** (Rammeplan for barnehager, 2017)